Inzan d tawsit si tewsatin n tsekla tamensayt, tasuta tettaǧǧa-t-id i tayed, ssemrasen-tt wat zik imi ara yeḍru kra ad t-id-fken d lmeɛna, d tawsit s way-s i sselmaden i dderya-nsen timsal n ddunit, ɣef waya i as-fkan azal meqqren ladɣa di tmetti taqbaylit, daɣen d ayen i rennun ccbaḥa i umeslay. Akken i yettwali Yusef Nasib « d tafyirt tawezlant tewzen, tebna ɣef tmenna n tidet s ujerreb n tudert yesɛan lmeɛna ameqqran ».42 Akken i d-yebder daɣen Mestafa Tiǧet deg yiwen n wedlis « iḥeddaden n wawal ɣer leqbayel ssexdamen aṭas n lemɛun deg tmeslayt-nsen.